Document ID: 31992R0211

ΚΑΝΟΝΙΣΜΟΣ (ΕΟΚ) αριθ. 211/92 ΤΗΣ ΕΠΙΤΡΟΠΗΣ της 30ής Ιανουαρίου 1992 για την τροποποίηση του κανονισμού (ΕΟΚ) αριθ. 863/91 σχετικά με την πώληση βουτύρου παρεμβάσεως για εξαγωγή προς τη Σοβιετική Ένωση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 863/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3265/91 (4), έχει προβλέψει την ειδική πώληση βουτύρου παρεμβάσεως προς τη Σοβιετική Ένωση σύμφωνα με διαδικασία διαρκούς διαγωνισμού έως τις 30 Νοεμβρίου 1991- ότι, δεδομένων των πολιτικών αλλαγών που σημειώθηκαν τελευταία στη Σοβιετική Ένωση, και ιδίως της ανεξαρτησίας των διαφόρων Δημοκρατιών και λαμβανομένων υπόψη των υπαρχουσών δυσκολιών στα λιμάνια προορισμού τον τελευταίο καιρό, πρέπει να θεωρηθεί η εισαγωγή στο έδαφος της πρώην Σοβιετικής Ένωσης ότι πραγματοποιείται τη στιγμή αφίξεως του σκάφους και του περιεχομένου του στο λιμάνι προορισμού που βεβαιώνεται από τις αρμόδιες αρχές- ότι είναι σαφές ότι η εγγύηση προορισμού θα αποδεσμευθεί όταν προσκομισθούν οι αποδείξεις εισαγωγής και θέσεως στην κατανάλωση στο έδαφος της πρώην Σοβιετικής Ένωσης, που αναφέρεται στο άρθρο 18 του κανονισμού (ΕΟΚ) αριθ. 569/88 της Επιτροπής (5)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 παράγραφος 1 πρώτη περίπτωση του κανονισμού (ΕΟΚ) αριθ. 863/91 προστίθεται το ακόλουθο κείμενο:
"Σε περίπτωση μεταφοράς του βουτύρου με πλοίο, η εισαγωγή θεωρείται ότι πραγματοποιείται τη στιγμή αφίξεως του πλοίου στο λιμάνι προορισμού σε μία από τις χώρες επί του εδάφους της πρώην Σοβιετικής Ένωσης. Στην περίπτωση αυτή, η άφιξη πριν από την 1η Ιανουαρίου 1992 του πλοίου που περιέχει το βούτυρο πρέπει να βεβαιωθεί από τις αρμόδιες κρατικές, τοπικές ή περιφερειακές αρχές του τόπου εισαγωγής. Εντούτοις, η θέση σε κατανάλωση του βουτύρου μπορεί να πραγματοποιηθεί μετά την ημερομηνία εισαγωγής."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για τους διαγωνισμούς αριθ. 8, 9 και 10. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιανουαρίου 1992.

Labels: 3
17
18